Druga čečenska vojna
Druga čečenska vojna je bila oborožen spopad med Rusko federacijo in Čečenijo. Vojna se je začela konec avgusta 1999 kot ruski odgovor na čečenski napad na Dagestan in teroristične napade po Rusiji. Tako kot prvo čečensko vojno je tudi drugo zaznamovalo zimsko obleganje Groznega, ko je mesto februarja 2000 padlo, so ruske sile izvedle obsežno vojaško operacijo in zasedle celotno Čečenijo vključno s severnim Kavkazom, ki je veljal za trdnjavo čečenskih upornikov. Obsežne vojaške operacije so se s popolno rusko zmago zaključile maja istega leta. Po tem obdobju so v Čečeniji potekale le še protiteroristične operacije, ki so se uradno končale sredi aprila 2009.